

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO NUOMOS

2025 m. \_\_\_\_\_\_\_\_\_\_\_\_\_\_ d. Nr.

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsniu, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir centralizuotai valdomo administracinės paskirties valstybės nekilnojamojo turto atnaujinimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“, bei atsižvelgdamas į tai, kad biudžetinė įstaiga Nacionalinis visuomenės sveikatos centras prie Sveikatos apsaugos ministerijos pagal 2020 m. gruodžio 10 d. Centralizuotai valdyti perduoto administracinio nekilnojamojo turto ir kito su juo perduoto nekilnojamojo turto nuomos sutartį Nr. 20-S4-652 nuomojasi valstybės įmonės Turto banko patikėjimo teise valdomas administracinės paskirties patalpas,

n u s p r e n d ž i u išnuomoti biudžetinei įstaigai Nacionaliniam visuomenės sveikatos centrui prie Sveikatos apsaugos ministerijos 10 metų terminui jo nuostatuose šiuo metu numatytai veiklai vykdyti valstybei nuosavybės teise priklausantį, šiuo metu valstybės įmonės Turto banko patikėjimo teise valdomą nekilnojamąjį turtą - garažo patalpą Tauragėje, Vasario 16-osios g. 6 (administracinio pastato unikalus numeris – 7793-9004-7019, išnuomojamos patalpos indeksas – P-32, išnuomojamos patalpos bendras plotas – 31,26 kv. metro).

Generalinis direktorius Gintaras Makšimas

Parengė

Laura Žvingilienė